‘দিলওয়ালে’-র মাধ্যমে বহু দিন পর পর্দায় জনপ্রিয় হয়েছেন শাহরুখ-কাজল। জুটি হিসেবে দর্শকদের পছন্দের তালিকায় এক নম্বরে উঠে এসেছে তাঁদের নাম। আর সেই দেখেই হয়তো ফের শাহরুখের সঙ্গে জুটি বেঁধে অভিনয় করার ইচ্ছে প্রকাশ করলেন জুহি চাওলা। সম্প্রকি তাঁর কাছে জানতে চাওয়া হয়, জুটি হিসেবে শাহরুখের সঙ্গে তাঁকে আবার কবে এক ফ্রেমে দেখতে পাওয়া যাবে? উত্তরে তিনি বলেন, ‘‘যদি বিষয়টি আমার হাতে থাকত, তবে এই বছরই একসঙ্গে অভিনয় করতাম।’’ শাহরুখের সঙ্গে অভিনয় করতে ভালবাসেন জুহি। কিন্তু কামব্যাকের জন্য প্রয়োজন ভাল গল্প এবং ভাল পরিচালক। এর আগে ‘ইয়েস বস’, ‘রাজু বন গয়া জেন্টলম্যান’, ‘ডর’-এর মতো ছবি উপহার দিয়েছে বলিউডের এই হিট জুটি। ২০০৫-এ শেষবার তাঁদের একসঙ্গে দেখা গিয়েছে, ‘পহেলি’-তে।